Source: https://eur-lex.europa.eu/legal-content/RO/TXT/HTML/?uri=OJ:L:2010:001:FULL&from=EL
Timestamp: 2019-06-16 19:32:19+00:00
Document Index: 41127830

Matched Legal Cases: ['articolul 136', 'articolul 10', 'articolul 10', 'articolul 10', 'articolul 10', 'articolul 10', 'articolul 10', 'articolul 10', 'articolul 10', 'articolul 10', 'articolul 10', 'articolul 10', 'articolul 10', 'articolul 10', 'articolul 10', 'articolul 10', 'articolul 10', 'articolul 10', 'articolul 10', 'ARTICOLUL 10', 'ARTICOLUL 10', 'ARTICOLUL 10', 'ARTICOLUL 10', 'ARTICOLUL 10', 'ARTICOLUL 10']

Jurnalul Oficial L 1/2010
doi:10.3000/18303625.L_2010.001.ron
Regulamentul (UE) nr. 1/2010 al Comisiei din 4 ianuarie 2010 de stabilire a valorilor forfetare de import pentru fixarea prețului de intrare pentru anumite fructe și legume
Regulamentul (UE) nr. 2/2010 al Comisiei din 4 ianuarie 2010 de modificare a prețurilor reprezentative și a valorilor taxelor suplimentare de import pentru anumite produse din sectorul zahărului, stabilite prin Regulamentul (CE) nr. 877/2009 pentru anul de comercializare 2009/10
Regulamentul (UE) nr. 3/2010 al Comisiei din 4 ianuarie 2010 de modificare a Regulamentului (UE) nr. 1290/2009 de stabilire a taxelor de import în sectorul cerealelor începând cu 1 ianuarie 2010
Decizia Comisiei din 23 decembrie 2009 privind prelungirea mandatului Grupului european pentru deontologie în domeniul științei și noilor tehnologii
Decizia Comisiei din 24 decembrie 2009 de stabilire, în conformitate cu Directiva 2003/87/CE a Parlamentului European și a Consiliului, a unei liste a sectoarelor și subsectoarelor considerate a fi expuse unui risc important de relocare a emisiilor de dioxid de carbon [notificată cu numărul C(2009) 10251] ( 1 )
REGULAMENTUL (UE) NR. 1/2010 AL COMISIEI
din 4 ianuarie 2010
Prezentul regulament intră în vigoare la 5 ianuarie 2010.
Adoptat la Bruxelles, 4 ianuarie 2010.
REGULAMENTUL (UE) NR. 2/2010 AL COMISIEI
Valorile prețurilor reprezentative și ale taxelor suplimentare aplicabile la importul de zahăr alb, de zahăr brut și de anumite siropuri pentru anul de comercializare 2009/2010 s-au stabilit prin Regulamentul (CE) nr. 877/2009 al Comisiei (3). Aceste prețuri și taxe au fost modificate ultima dată prin Regulamentul (UE) nr. 1271/2009 al Comisiei (4).
(4) JO L 339, 22.12.2009, p. 32.
Valori modificate ale prețurilor reprezentative și ale taxelor suplimentare de import pentru zahărul alb, zahărul brut și produsele înscrise la codul NC 1702 90 95 aplicabile începând cu 5 ianuarie 2010
REGULAMENTUL (UE) NR. 3/2010 AL COMISIEI
de modificare a Regulamentului (UE) nr. 1290/2009 de stabilire a taxelor de import în sectorul cerealelor începând cu 1 ianuarie 2010
Taxele de import în sectorul cerealelor aplicabile începând cu 1 ianuarie 2010 au fost stabilite de Regulamentul (UE) nr. 1290/2009 al Comisiei (3).
Având în vedere că media calculată a taxelor de import prezintă o diferență de 5 EUR/t față de taxa stabilită, trebuie să se efectueze ajustarea corespunzătoare a taxelor de import stabilite de Regulamentul (UE) nr. 1290/2009.
Este necesară modificarea, în consecință, a Regulamentului (UE) nr. 1290/2009,
Anexele I și II la Regulamentul (UE) nr. 1290/2009 se înlocuiesc cu textul din anexa la prezentul regulament.
Se aplică de la 5 ianuarie 2010.
(3) JO L 347, 24.12.2009, p. 11.
Taxe la import pentru produsele menționate la articolul 136 alineatul (1) din Regulamentul (CE) nr. 1234/2007 aplicabile de la 5 ianuarie 2010
din 23 decembrie 2009
privind prelungirea mandatului Grupului european pentru deontologie în domeniul științei și noilor tehnologii
În noiembrie 1991, Comisia Europeană a decis încorporarea deontologiei în procesul decizional în politicile comunitare în materie de cercetare și dezvoltare tehnologică prin înființarea Grupului consultanților cu privire la implicațiile deontologice ale biotehnologiilor (GCIDB).
La 16 decembrie 1997, Comisia a decis înlocuirea GCIDB cu Grupul european pentru deontologie în domeniul științei și noilor tehnologii (EGE) prelungind mandatul grupului, astfel încât să fie acoperite aplicațiile științifice și tehnologice din toate domeniile.
Mandatul EGE, cu unele atribuții ușor modificate, a fost reînnoit prin Decizia Comisiei din 26 martie 2001, pentru o perioadă de patru ani [C(2001) 691].
Actualul mandat al EGE a fost stabilit la 11 mai 2005 [Decizia 2005/383/CE a Comisiei (1) și prelungit prin Decizia 2009/757/CE a Comisiei (2)].
În prezent este oportună reînnoirea mandatului pentru o perioadă de cinci ani și, în consecință, desemnarea noilor membri; cu toate acestea, prezenta decizie nu prejudiciază posibilitatea, pentru noua Comisie, de a revizui conținutul mandatului.
Prezenta decizie înlocuiește Decizia 2009/757/CE,
Comisia decide reînnoirea mandatului Grupului european pentru deontologie în domeniul științei și noilor tehnologii (EGE) pe o perioadă de cinci ani.
Sarcina EGE este aceea de a furniza Comisiei recomandări cu privire la chestiuni de natură deontologică din domeniul științelor și noilor tehnologii, la cererea Comisiei sau din proprie inițiativă. Parlamentul și Consiliul pot semnala Comisiei probleme pe care aceștia le consideră a fi de importanță majoră din punct de vedere deontologic. Comisia stabilește, în cazul în care solicită avizul EGE, o dată limită până la care trebuie prezentat avizul respectiv.
Componență – Nominalizare – Numire
(1) Membrii EGE sunt numiți de președintele Comisiei.
Membrii sunt numiți ad personam. Membrii își desfășoară activitatea cu titlu personal și fac recomandări Comisiei independent de orice influență din exterior. EGE este independent, pluralist și multidisciplinar.
EGE este alcătuit din cel mult 15 membri.
Fiecare membru EGE este numit pe o perioadă de cinci ani. O astfel de numire poate fi reînnoită de cel mult două ori.
Identificarea și selecționarea membrilor EGE se realizează pe baza unei cereri deschise de propuneri. Candidaturile suplimentare primite pe alte căi vor fi, de asemenea, luate în considerare în procedura de selecție.
Lista membrilor EGE se publică de către Comisie în Jurnalul Oficial al Uniunii Europene.
Candidații potriviți, care nu sunt numiți membri, sunt înscriși pe o listă de rezervă.
Atunci când un membru nu mai poate contribui în mod eficient la activitatea grupului sau demisionează, președintele poate numi un membru, de pe lista de rezervă, care să îl înlocuiască pentru perioada rămasă a mandatului membrului inițial.
(1) Membrii EGE aleg un președinte și un vicepreședinte din rândurile lor pentru durata mandatului.
(2) Programul de lucru al EGE, care include revizuiri din perspectivă deontologică sugerate de EGE din proprie inițiativă, este aprobat de președintele Comisiei. Biroul Consilierilor de Politică Europeană (BEPA) al Comisiei, acționând în strânsă cooperare cu președintele EGE, răspunde de organizarea activității EGE și a secretariatului acestuia.
(3) Sesiunile de lucru ale EGE sunt confidențiale. În afara acestor sesiuni de lucru, EGE poate discuta despre activitatea sa cu departamentele implicate ale Comisiei și poate invita reprezentanți ai ONG-urilor sau organizații reprezentative, dacă este cazul, în vederea unui schimb de opinii. Agenda ședințelor EGE va fi distribuită serviciilor relevante ale Comisiei.
(4) EGE se va reuni, în mod normal, în sediile Comisiei în funcție de calendarul și modalitățile stabilite de Comisie. EGE ar trebui să se reunească de cel puțin 6 ori într-o perioadă de 12 luni, totalizând aproximativ 12 zile lucrătoare pe an. Membrii ar trebui să participe la cel puțin patru ședințe pe an.
(5) În vederea pregătirii avizelor sale și în limita resurselor disponibile pentru această acțiune, EGE:
poate invita experți cu competențe specifice, pentru a îndruma activitatea EGE și a-i furniza informații, dacă acest lucru este considerat util și/sau necesar;
poate iniția studii în vederea colectării tuturor informațiilor științifice și tehnice necesare;
poate înființa grupuri de lucru pentru chestiuni specifice;
organizează o masă rotundă publică în vederea promovării dialogului și îmbunătățirii transparenței, pentru fiecare aviz pe care îl elaborează;
stabilește legături strânse cu departamentele Comisiei implicate în tematica asupra căreia lucrează grupul;
poate stabili legături mai strânse cu reprezentanți ai diverselor organisme de etică din Uniunea Europeană și din țările candidate.
(6) Fiecare aviz se publică imediat după adoptare. Atunci când un aviz nu este adoptat în unanimitate, acesta include toate punctele de vedere divergente. Atunci când există o cerere operațională de emitere mai rapidă a unei recomandări cu privire la un anumit subiect, se elaborează declarații scurte urmate, dacă este necesar, de o analiză completă, asigurându-se respectarea principiului transparenței la fel ca pentru orice alt aviz. Avizele EGE se referă întotdeauna la stadiul curent al tehnologiei la momentul emiterii avizului. EGE poate decide reactualizarea avizelor dacă consideră acest lucru necesar.
(7) EGE își adoptă regulamentul de procedură.
(8) Înainte de sfârșitul mandatului se elaborează un raport privind activitățile EGE, sub responsabilitatea președintelui. Raportul se publică.
Cheltuielile aferente ședințelor
Cheltuielile de călătorie și de ședere aferente ședințelor EGE sunt suportate de Comisie, în conformitate cu normele acesteia.
Prezenta decizie se publică în Jurnalul Oficial al Uniunii Europene și intră în vigoare în ziua nominalizării noilor membrii EGE. Aceasta înlocuiește Decizia 2009/757/CE.
Adoptată la Bruxelles, 23 decembrie 2009.
(1) JO L 127, 20.5.2005, p. 17.
(2) JO L 270, 15.10.2009, p. 18.
din 24 decembrie 2009
de stabilire, în conformitate cu Directiva 2003/87/CE a Parlamentului European și a Consiliului, a unei liste a sectoarelor și subsectoarelor considerate a fi expuse unui risc important de relocare a emisiilor de dioxid de carbon
[notificată cu numărul C(2009) 10251]
având în vedere Directiva 2003/87/CE a Parlamentului European și a Consiliului din 13 octombrie 2003 de stabilire a unui sistem de comercializare a cotelor de emisie de gaze cu efect de seră în cadrul Comunității și de modificare a Directivei 96/61/CE a Consiliului (1), în special articolul 10a alineatul (13),
Directiva 2003/87/CE, modificată prin Directiva 2009/29/CE a Parlamentului European și a Consiliului (2), prevede că licitația trebuie să fie principiul de bază pentru alocarea certificatelor de emisii de gaze cu efect de seră.
Uniunea sprijină un ambițios acord internațional asupra schimbărilor climatice, care își propune să limiteze creșterea temperaturii globale la 2 °C. Dacă alte țări dezvoltate și alți emițători importanți de emisii de gaze cu efect de seră nu participă la respectivul acord internațional, se poate ajunge la creșterea nivelului de emisii de gaze cu efect de seră în țări terțe unde industria nu este supusă unor restricții comparabile ale emisiilor de carbon (așa-numita „relocare a emisiilor de dioxid de carbon”) și la subminarea integrității mediului și a beneficiilor generate de acțiunile Uniunii. Pentru abordarea riscului de relocare a emisiilor de dioxid de carbon, Directiva 2003/87/CE prevede că, în funcție de rezultatul negocierilor internaționale, Uniunea trebuie să aloce gratuit certificate, la 100 % din cantitatea stabilită, în conformitate cu măsurile menționate la articolul 10a alineatul (1) din Directiva 2003/87/CE sectoarelor ori subsectoarelor considerate a fi expuse unui risc important de relocare a emisiilor de dioxid de carbon.
Până la 31 decembrie 2009 și, ulterior, o dată la cinci ani, Comisia stabilește lista sectoarelor sau subsectoarelor considerate a fi expuse unui risc important de relocare a emisiilor de dioxid de carbon, denumită în continuare „lista sectoarelor și subsectoarelor”, pe baza criteriilor menționate la articolul 10a alineatele (14)-(17) din Directiva 2003/87/CE.
În conformitate cu articolul 10a alineatul (14) din Directiva 2003/87/CE, pentru a stabili sectoarele sau subsectoarele expuse unui risc important de relocare a emisiilor de dioxid de carbon, Comisia evaluează, la nivelul Uniunii, măsura în care sectorul sau subsectorul în cauză poate, la nivelul relevant de clasificare, transfera în prețul produselor costul direct al certificatelor solicitate și costurile indirecte provenite din creșterea prețurilor la energie electrică ca urmare a aplicării Directivei 2003/87/CE, fără a pierde o parte semnificativă a cotei de piață în favoarea instalațiilor mai puțin eficiente din punct de vedere al emisiilor de carbon, situate în afara Uniunii. Aceste evaluări trebuie să se bazeze pe un preț mediu al carbonului, în conformitate cu evaluarea impactului realizată de Comisie, care însoțește pachetul de măsuri de implementare a obiectivelor Uniunii pentru schimbările climatice și energia din surse regenerabile pentru anul 2020 și, în eventualitatea în care acestea sunt disponibile, în conformitate cu datele privind activitatea comercială, producția și valoarea adăugată din ultimii trei ani, referitoare la fiecare sector sau subsector.
În conformitate cu articolul 10a alineatul (15) din Directiva 2003/87/CE, se consideră că un sector sau subsector este expus unui risc important de relocare a emisiilor de dioxid de carbon dacă totalul costurilor suplimentare directe și indirecte determinate de aplicarea respectivei directive duce la o creștere substanțială a costurilor de producție, calculată ca procent din valoarea adăugată brută, de cel puțin 5 %; și dacă intensitatea schimburilor comerciale cu țări terțe, definită ca raport între valoarea totală a exporturilor către țări terțe plus valoarea importurilor din țări terțe și mărimea totală a pieței Uniunii (cifra de afaceri anuală plus totalul importurilor din țări terțe), este mai mare de 10 %. În conformitate cu articolul 10a alineatul (16) din Directiva 2003/87/CE, se consideră în egală măsură că un sector sau subsector este expus unui risc important de relocare a emisiilor de dioxid de carbon dacă totalul costurilor suplimentare directe și indirecte determinate de aplicarea Directivei 2003/87/CE duce la o creștere substanțială a costurilor de producție, calculată ca procent din valoarea adăugată brută, de cel puțin 30 % sau dacă intensitatea schimburilor comerciale cu țări terțe, definită ca raport între valoarea totală a exporturilor către țări terțe plus valoarea importurilor din țări terțe și mărimea totală a pieței Uniunii (cifra de afaceri anuală plus totalul importurilor din țări terțe), este mai mare de 30 %.
Pentru a stabili lista sectoarelor și subsectoarelor considerate a fi expuse la un risc important de relocare a emisiilor de dioxid de carbon, acest risc trebuie, pentru început, evaluat la un nivel de 3 cifre (cod NACE-3) sau, atunci când este necesar și în cazul în care sunt disponibile datele relevante, la un nivel de 4 cifre (cod NACE-4). Sectoarele și subsectoarele trebuie incluse în lista sectoarelor și subsectoarelor prin utilizarea celei mai exacte descrieri NACE. Unele sectoare neconsiderate a fi expuse unui risc important de relocare a emisiilor de dioxid de carbon la nivelul NACE-4 au fost dezagregate și s-au evaluat câteva subsectoare aferente, ale căror caracteristici conduceau la un impact foarte diferit de restul sectorului.
Informațiile necesare pentru realizarea determinării pe baza criteriilor menționate la articolul 10a alineatele (14)-(17) din Directiva 2003/87/CE au fost colectate, începând cu luna decembrie 2008, de la statele membre, de la Eurostat, din surse publice și comerciale și de la asociațiile industriale. Informațiile care au provenit din alte surse decât statele membre sau alte surse oficiale au fost verificate. Au fost utilizate, de asemenea, date confidențiale prelucrate de Eurostat.
Se consideră că datele din Registrul comunitar independent de tranzacții (CITL) reprezintă cea mai exactă, fiabilă și transparentă estimare a emisiilor de CO2 pe sectoare, ale căror activități figurau în anexa I la Directiva 2003/87/CE înainte de modificarea adusă de Directiva 2009/29/CE și, prin urmare, au fost utilizate ca sursă principală pentru calculul costului direct al certificatelor din sectoarele respective.
În ceea ce privește emisiile tehnologice provocate de activitățile noi și gazele cu efect de seră incluse în anexa I la Directiva 2003/87/CE modificată prin Directiva 2009/29/CE, pentru unele sectoare cu un număr important de instalații mici sau instalații excluse din schema de comercializare a certificatelor în perioadele 2005-2007 și 2008-2012, sau pentru cele în cazul cărora nu sunt disponibile date CITLE sau pentru cele cărora nu li se pot atribui emisii la nivelul NACE-4, datele au fost colectate de la statele membre și din inventarul gazelor cu efect de seră al Uniunii din anii relevanți. În ceea ce privește evaluarea consumului de electricitate utilizat la calculul costurilor indirecte determinate de creșterea prețurilor la energia electrică, nu au fost disponibile date de la Eurostat, datele colectate direct de la statele membre putând fi considerate cele mai fiabile date existente. În ceea ce privește estimarea valorii adăugate brute, au fost utilizate datele provenite din statisticile structurale Eurostat privind activitatea întreprinderilor, deoarece se consideră că aceasta este sursa cea mai pertinentă. Datele raportate de Eurostat în baza de date Comext privind schimburile comerciale între statele membre și cu țări terțe considerate cele mai fiabile date cu privire la valorile totale ale exporturilor în țări terțe și ale importului din țări terțe, precum și cu privire la cifra de afaceri totală anuală din Uniune.
Evaluările s-au bazat pe prețul mediu al carbonului, conform evaluării impactului realizată de Comisie, care a însoțit pachetul de măsuri de implementare a obiectivelor Uniunii în domeniul schimbărilor climatice și al surselor regenerabile de energie pentru 2020 (3). Prețul rezultat al carbonului, obținut pe baza celui mai pertinent scenariu, incluzând creditele pentru mecanismul de implementare în comun și cel de dezvoltare curată, este de 30 EUR per tona de echivalent CO2.
Pentru a evalua costurile suplimentare directe determinate de aplicarea Directivei 2003/87/CE, este necesar să se țină seama de cantitatea de certificate pe care sectorul ar fi nevoit să le cumpere dacă nu dorește să fie expus unui risc important de relocare a emisiilor de dioxid de carbon. În conformitate cu articolul 10a alineatul (11) din directivă, cantitatea de certificate alocate cu titlu gratuit acestor sectoare în 2013 urmează să fie de 80 % din cantitatea determinată în conformitate cu articolul 10a alineatul (1), această cantitate urmând să scadă anual cu cantități egale, ajungându-se ca în 2020 aceasta să fie de 30 %, obiectivul urmărit fiind de 0 % certificate cu titlu gratuit în 2027. Etaloanele stabilite la articolul 10a alineatul (1) se raportează la performanța medie a celor mai eficiente 10 % instalații din sectorul sau subsectorul respectiv al Uniunii între anii 2007-2008 și iau în considerare cele mai eficiente tehnici, elemente de substituție și procese de producție alternative.
Etaloanele care urmează a fi stabilite în conformitate cu articolul 10a alineatul (1) din Directiva 2003/87/CE se vor adopta numai după sfârșitul anului 2010. Evaluarea costurilor directe pe baza acelor etaloane poate fi luată în considerare numai la revizuirea listei sectoarelor și subsectoarelor. Prin urmare, este necesar să se estimeze cantitatea de certificate care trebuie alocate cu titlu gratuit pentru a determina lista sectoarelor și subsectoarelor. Aceste estimări trebuie realizate la nivelul Uniunii pentru anii 2013 și 2014. Cea mai bună estimare, în sensul prezentei decizii și reflectând necesitățile stringente pentru etaloane și aplicarea factorului de reducere liniară, este că 75 % din certificatele pentru sectoarele neexpuse vor trebui achiziționate în 2013 și 2014.
Evaluarea costurilor indirecte s-a bazat pe factorul mediu de emisii ale Uniunii de 0,465 tone de CO2 pe MWh, conform lucrării Model-based Analysis of the 2008 EU Policy Package on Climate Change and Renewables (4) utilizate la evaluarea impactului realizată de Comisie, care însoțește pachetul de măsuri de implementare a obiectivelor Uniunii în domeniul schimbărilor climatice și a surselor regenerabile de energie pentru 2020. Utilizarea unei valori medii a Uniunii este corespunzătoare, deoarece este conformă cerinței de realizare a evaluării la nivelul Uniunii și deoarece reflectă emisiile reale legate de producția de electricitate în Uniune.
În conformitate cu articolul 10a alineatul (17) din Directiva 2003/87/CE, lista poate fi suplimentată după realizarea unei evaluări calitative, în funcție de disponibilitatea datelor relevante și luându-se în considerare măsura în care instalațiile individuale din sectorul și/sau subsectorul vizat au posibilitatea de a reduce nivelurile emisiilor sau consumul de electricitate, inclusiv, după caz, creșterea costurilor de producție la care ar putea conduce investiția aferentă, de exemplu pe baza celor mai eficiente tehnici; caracteristicile actuale și planificate ale pieței, inclusiv atunci când expunerea comercială sau ratele de creștere a costurilor directe și indirecte se apropie de unul dintre praguri; și marjele de profit, care pot servi drept indicator potențial pentru investițiile pe termen lung și/sau pentru deciziile de relocalizare.
A fost efectuată o evaluare calitativă a mai multor sectoare și subsectoare considerate a nu fi expuse relocării emisiilor de dioxid de carbon, pe baza criteriilor cantitative stabilite la articolul 10a alineatele (14) și (15) din Directiva 2003/87/CE. Evaluarea calitativă s-a aplicat în principal sectoarelor insuficient reprezentate în evaluarea cantitativă și sectoarelor care au fost considerate cazuri marginale nereprezentate sau slab reprezentate statistic și pentru care statele membre ori reprezentanții industriei au solicitat o analiză calitativă, pe baza argumentelor plauzibile și a cererilor fundamentate. În urma evaluării, unele dintre sectoarele analizate ar trebui considerate ca fiind expuse unui risc semnificativ de relocare a emisiilor de dioxid de carbon. Sectoarele și subsectoarele suplimentare care au fost adăugate pe listă sunt specificate separat în a treia secțiune a anexei la prezenta decizie.
Alte sectoare și subsectoare (cum ar fi producția de cărămizi și țigle), care, date fiind termenele foarte strânse, nu au fost pe deplin analizate cu această ocazie sau în cazul cărora calitatea și disponibilitatea datelor au fost limitate, vor fi reanalizate cât de curând posibil, în conformitate cu articolul 10a alineatul (13) din directivă și, în funcție de rezultatul analizei, vor fi incluse sau nu în listă.
S-a efectuat o evaluare calitativă a sectorului „Finisarea materialelor textile” (cod NACE 1730), în principal din cauza faptului că la nivelul Uniunii nu sunt disponibile date oficiale privind schimburile comerciale și, prin urmare, nu se poate evalua intensitatea acestora și a faptului că toate celelalte sectoare având ca obiect textilele sunt caracterizate de schimburi comerciale intensive. Evaluarea a demonstrat existența unei mai mari presiuni concurențiale internaționale, a unei scăderi semnificative a producției Uniunii în ultimii ani și a unor marje de profit negative sau extrem de modeste în anii evaluați, fapt care limitează capacitatea instalațiilor de a investi și de a-și reduce emisiile. Pe baza impactului combinat al acestor factori, sectorul ar trebui considerat ca fiind expus unui risc semnificativ de relocare a emisiilor de dioxid de carbon.
S-a efectuat o evaluare calitativă a sectorului „Fabricarea de produse stratificate din lemn: placaj, panel, furnire, plăci din așchii de lemn, placi fibrolemnoase etc.” (cod NACE 2020). Evaluarea a demonstrat existența unor posibilități limitate de reducere a emisiilor fără o creștere semnificativă a costurilor, a unei situații dificile a pieței (o sensibilitate mare a prețurilor și o tendință crescătoare a importurilor din țările care produc la costuri mici) și a unui impact semnificativ al costurilor suplimentare, datorat implementării Directivei 2003/87/CE, asupra marjelor de profit, care limitează capacitatea instalațiilor de a investi și de a-și reduce emisiile. Pe baza impactului combinat al acestor factori, sectorul ar trebui considerat ca fiind expus unui risc semnificativ de relocare a emisiilor de dioxid de carbon.
S-a efectuat o evaluare calitativă a sectorului „Fabricarea materialelor plastice in forme primare” (cod NACE 2416). În ceea ce privește caracteristicile actuale ale pieței, din evaluare reiese existența unui nivel ridicat de integrare cu alte componente ale industriei chimice care sunt considerate a fi expuse unui risc semnificativ de relocare a emisiilor de dioxid de carbon; reiese, de asemenea, că prețurile stabilite pe piața mondială împiedică creșterile unilaterale ale prețurilor și că există denaturări ale concurenței pe piața mondială sau a Uniunii, generate de practicile comerciale neloiale ale unor producători din anumite țări terțe. În ceea ce privește caracteristicile estimate ale pieței, deși sectorul se apropie de pragul de intensitate a schimburilor comerciale de 30 %, este caracterizat de o creștere a importurilor care va continua și care este produsă de noi investiții masive realizate în Orientul Mijlociu. Pe baza impactului combinat al acestor factori, sectorul ar trebui considerat ca fiind expus unui risc semnificativ de relocare a emisiilor de dioxid de carbon.
S-a efectuat o analiză calitativă a sectorului „Turnarea fontei” (cod NACE 2751), în principal din cauza faptului că la nivelul Uniunii nu sunt disponibile date oficiale privind schimburile comerciale și, prin urmare, nu se poate evalua intensitatea acestora deoarece principalele produse de turnare sunt împărțite în diferite grupe în baza de date Eurostat Comext. Evaluarea a demonstrat existența unui potențial limitat de reducere a emisiilor, datorat emisiilor tehnologice parțial inevitabile și a capacității limitate de a investi în tehnologii de reducere a emisiilor, provocată de un impact semnificativ al costurilor suplimentare, datorat implementării Directivei 2003/87/CE, asupra marjelor de profit. În ceea ce privește caracteristicile pieței, concentrarea pieței este scăzută, deși în sectoarele-client aceasta se situează la un nivel ridicat. Aceasta presupune un potențial limitat al sectorului de a suporta costuri suplimentare. Datele privind schimburile comerciale provenind din surse alternative indică, de asemenea, că producția de turnare face din ce în ce mai mult obiectul schimburilor internaționale. Pe baza impactului combinat al acestor factori, sectorul ar trebui considerat ca fiind expus unui risc semnificativ de relocare a emisiilor de dioxid de carbon.
S-a efectuat o analiză calitativă a sectorului „Turnarea metalelor neferoase ușoare” (cod NACE 2753), în principal din cauza faptului că la nivelul Uniunii nu sunt disponibile date oficiale privind schimburile comerciale și, prin urmare, nu se poate evalua intensitatea acestora deoarece principalele produse de turnare sunt împărțite în diferite grupe în baza de date Eurostat Comext. În ceea ce privește caracteristicile pieței, evaluarea a demonstrat existența unei concentrări reduse a pieței și a unei dependențe de cererea din partea unui sector-client concentrat. Aceasta presupune un potențial limitat al sectorului de a suporta costuri suplimentare. Mai mult, sectorul a înregistrat pierderi sau doar marje modeste de profit în anii evaluați, fapt care afectează negativ capacitatea de a investi în tehnologii de reducere a emisiilor, situație care s-ar putea acutiza în urma costurilor suplimentare care ar trebui suportate. Datele privind schimburile comerciale provenind din surse alternative indică, de asemenea, că producția de turnare face din ce în ce mai mult obiectul schimburilor internaționale. Pe baza impactului combinat al acestor factori, sectorul ar trebui considerat ca fiind expus unui risc semnificativ de relocare a emisiilor de dioxid de carbon.
La stabilirea listei sectoarelor și subsectoarelor, trebuie să se țină seama, în funcție de disponibilitatea datelor, de măsura în care țările terțe care reprezintă o pondere decisivă a producției globale în sectoarele sau subsectoarele considerate ca fiind expuse riscului de relocare a emisiilor de dioxid de carbon se angajează ferm să reducă emisiile de gaze cu efect de seră în sectoarele sau subsectoarele relevante într-o măsură comparabilă cu Uniunea și în același interval de timp și de măsura în care eficiența în ceea ce privește emisiile de carbon ale instalațiilor aflate în respectivele țări este comparabilă cu cea a Uniunii. Actualmente, numai Norvegia, Islanda și Elveția și-au asumat astfel de angajamente, dar aceste țări, luate împreună, nu reprezintă o pondere decisivă a producției globale în sectoarele sau subsectoarele considerate a fi supuse unui risc semnificativ de relocare a emisiilor de dioxid de carbon. Cât despre eficiența în ceea ce privește emisiile de carbon, datele relevante necesare pentru evaluare nu sunt disponibile din cauza faptului că definițiile statistice nu sunt comparabile și că există o lipsă generală a datelor globale la nivelul necesar de dezagregare și a detaliilor sectoriale. Prin urmare, criteriile stabilite la articolul 10a alineatul (18) din Directiva 2003/87/CE nu au avut niciun efect asupra listei sectoarelor și subsectoarelor.
Evaluarea pe care se bazează lista sectoarelor și subsectoarelor a vizat toate codurile NACE de la 1010 la 3720, acoperind astfel sectoarele mineritului, industriei extractive și de producție. Anumite alte sectoare industriale, care nu se încadrează în acest interval de coduri NACE, dar ale căror instalații staționare sunt potențial vizate de dispozițiile UE ETS în materie de relocare a emisiilor de dioxid de carbon, vor fi analizate de Comisie în 2010. Dacă se constată că un astfel de sector industrial întrunește criteriile de la articolul 10a alineatele (14)-(17) din Directiva 2003/87/CE, acesta va fi adăugat pe listă în cadrul actualizării anuale.
Lista se aplică pentru anii 2013-2014, sub rezerva rezultatului negocierilor internaționale.
Numeroase părți interesate, inclusiv state membre, asociații industriale, ONG-uri având ca activitate protecția mediului și cadre universitare au fost consultate pe tema listei sectoarelor și subsectoarelor, iar informațiile despre acest proces au fost publicate pe website-ul Comisiei (5).
Sectoarele sau subsectoarele enumerate în anexă sunt considerate a fi expuse unui risc semnificativ de relocare a emisiilor de dioxid de carbon.
Anumite alte sectoare industriale, care nu se încadrează în intervalul de coduri NACE 1010-3720, dar ale căror instalații staționare sunt potențial vizate de dispozițiile EU ETS în materie de relocare a emisiilor de dioxid de carbon, vor fi analizate de Comisie în 2010. Dacă se constată că un astfel de sector industrial întrunește criteriile de la articolul 10a alineatele (14)-(17) din Directiva 2003/87/CE, acesta va fi adăugat pe listă în cadrul actualizării anuale.
Adoptată la Bruxelles, 24 decembrie 2009.
(2) JO L 140, 5.6.2009, p. 63.
(4) P. Capros et al., Model-based Analysis of the 2008 EU Policy Package on Climate Change and Renewables, Primes Model – E3MLab/NTUA, iunie 2008:
Sectoarele și subsectoarele care, în conformitate cu articolul 10a alineatul (13) din Directiva 2003/87/CE sunt considerate a fi expuse unui risc important de relocare a emisiilor de dioxid de carbon
1. LA NIVELUL NACE-4
1.1. PE BAZA CRITERIILOR CANTITATIVE PREZENTATE LA ARTICOLUL 10A ALINEATELE (15) ȘI (16) DIN DIRECTIVA 2003/87/CE
Codul NACE
Extracția si prepararea cărbunelui superior
1.2. PE BAZA CRITERIILOR CANTITATIVE PREZENTATE LA ARTICOLUL 10A ALINEATUL (15) DIN DIRECTIVA 2003/87/CE
Fabricarea amidonului și produselor din amidon
Fabricarea altor băuturi nedistilate obținute prin fermentare
Fabricarea alcoolului etilic de fermentație
Fabricarea hârtiei și cartonului
Fabricarea produselor obținute prin prelucrarea țițeiului
Fabricarea țevilor (tuburilor) din fontă
1.3. PE BAZA CRITERIILOR CANTITATIVE PREZENTATE LA ARTICOLUL 10A ALINEATUL (16) LITERA (A) DIN DIRECTIVA 2003/87/CE
Fabricarea varului și ipsosului
1.4. PE BAZA CRITERIILOR CANTITATIVE PREZENTATE LA ARTICOLUL 10A ALINEATUL (16) LITERA (B) DIN DIRECTIVA 2003/87/CE
Extracția minereurilor de fier
Extracția pietrei ornamentale și a pietrei pentru construcții, extracția pietrei calcaroase, ghipsului, cretei și a ardeziei
Extracția argilei și caolinului
Fabricarea uleiurilor și grăsimilor brute
Pregătirea și filarea fibrelor tip lână
Pregătirea și filarea fibrelor tip lână pieptănată
Pregătirea și filarea fibrelor tip in
Răsucirea și texturarea mătăsii și a firelor artificiale și sintetice
Fabricarea aței de cusut
Pregătirea și filarea altor fibre textile
Țesături din bumbac
Țesături din lână
Țesături din lână pieptănată
Țesături din mătase
Alte țesături din materiale textile
Fabricarea articolelor textile confecționate, cu excepția articolelor de îmbrăcăminte
Fabricarea covoarelor și mochetelor
Fabricarea funiilor, frânghiilor, sforilor și împletiturilor
Fabricarea țesăturilor tricotate și croșetate
Fabricarea ciorapilor tricotați și croșetați
Fabricarea puloverelor și a altor articole similare
Fabricarea altor articole de îmbrăcăminte (excluzând lenjeria de corp)
Fabricarea altor confecții și accesorii
Prepararea și vopsirea blănurilor; fabricarea articolelor din blană
Fabricarea articolelor de voiaj, de marochinărie și a harnașamentelor
Tăierea și rindeluirea lemnului; impregnarea lemnului
Fabricarea articolelor din plută, paie și alte materiale pentru împletituri
Fabricarea coloranților și pigmenților
Fabricarea produselor agrochimice
Fabricarea parfumurilor și produselor cosmetice
Fabricarea uleiurilor esențiale
Fabricarea de suporți destinați înregistrărilor
Fabricarea anvelopelor și camerelor de aer
Fabricarea articolelor ceramice de uz gospodăresc și ornamentale
Fabricarea articolelor ceramice sanitare
Fabricarea izolatorilor ceramici și a pieselor izolante din ceramică
Fabricarea altor produse ceramice tehnice
Fabricarea de țevi de oțel
Producția metalelor prețioase
Fabricarea produselor de tăiat și de uz casnic
Fabricarea șuruburilor, buloanelor, lanțurilor și arcurilor
Fabricarea altor produse metalice prelucrate n.c.a.
Fabricarea motoarelor și turbinelor, cu excepția motoarelor de avioane, de vehicule și motociclete
Fabricarea pompelor, compresoarelor și sistemelor hidraulice
Fabricarea rulmenților, angrenajelor, mecanismelor și dispozitivelor mecanice de transmisie
Fabricarea cuptoarelor și arzătoarelor
Fabricarea echipamentelor industriale de răcire și de ventilație
Fabricarea altor mașini de utilizare generală
Fabricarea altor mașini agricole
Fabricarea utilajelor portabile cu motor încorporat
Fabricarea altor mașini-unelte pentru prelucrarea metalelor
Fabricarea altor mașini-unelte n.c.a.
Fabricarea mașinilor pentru industria metalurgică
Fabricarea mașinilor pentru industria extractivă, exploatarea în cariere și construcții
Fabricarea mașinilor pentru industria alimentară, a băuturilor și prelucrarea tutunului
Fabricarea mașinilor pentru industria textilă, a confecțiilor și pielăriei
Fabricarea mașinilor pentru industria hârtiei și cartonului
Fabricarea altor mașini cu destinație specifică
Fabricarea armelor și munițiilor
Fabricarea aparatelor electrice de uz casnic
Fabricarea de echipament de birotică
Fabricarea calculatoarelor și a altor echipamente informatice
Fabricarea motoarelor, generatoarelor și transformatoarelor electrice
Fabricarea aparatelor de distribuție și control pentru energia electrică
Fabricarea firelor electrice și a cablurilor izolate
Fabricarea acumulatoarelor și bateriilor electrice
Fabricarea corpurilor și echipamentelor de iluminat
Producția de emițătoare radio-televiziune, echipamente și aparate telefonice și telegrafice
Producția de receptoare de radio și televiziune; aparate de înregistrare și reproducere audio sau video
Fabricarea echipamentelor medicale chirurgicale și de ortopedie
Producția de aparatură și instrumente de măsură, verificare si control (cu excepția echipamentelor de măsură, reglare și control pentru procesele industriale)
Fabricarea instrumentelor optice și a echipamentelor fotografice
Fabricarea ceasurilor de mână, de masă și de perete
Construcția și repararea navelor
Construcția ambarcațiunilor de agrement
Construcția aeronavelor și navelor spațiale
Fabricarea motocicletelor
Fabricarea bicicletelor
Fabricarea vehiculelor pentru invalizi
Fabricarea bijuteriilor și articolelor similare din metale și pietre
Fabricarea articolelor sportive
Fabricarea măturilor și periilor
2. ÎN AFARA NIVELULUI NACE-4, PE BAZA CRITERIILOR CANTITATIVE PREZENTATE LA ARTICOLUL 10A ALINEATELE (15) ȘI (16) DIN DIRECTIVA 2003/87/CE
Cod Prodcom
Lapte și smântână în formă solidă
Drojdie de panificație uscată
Hidrogen (inclusiv producția de hidrogen în combinație cu gaz de sinteză)
Pigmenți preparați, opacizanți și produse colorante, emailuri și glazuri vitrifiabile, engobe, lustru lichid și alte produse asemănătoare; frită de sticlă
Gelatina și derivații acesteia, ihtiocol (excl. cleiurile de cazeină și cleiurile de oase)
Așchii, semitort, fire și fibre tocate, din fibră de sticlă
Grafit artificial, coloidal, semicoloidal și preparate din acestea
Vermiculită exfoliată, argile expandate, zgură spongioasă și materiale minerale expandate similare și amestecuri ale acestora
3. LA NIVELUL NACE-4, PE BAZA CRITERIILOR CANTITATIVE PREZENTATE LA ARTICOLUL 10A ALINEATUL (17) DIN DIRECTIVA 2003/87/CE
Fabricarea de produse stratificate din lemn placaj, panel, furnire, plăci din așchii de lemn, plăci fibrolemnoase etc.
Turnarea metalelor neferoase ușoare